b'\n_START_ARTICLE_\nNorske plasseringer i internasjonale styrkel\xc3\xb8ftmesterskap\n_START_PARAGRAPH_\nEtter at det internasjonale styrkel\xc3\xb8ftforbundet (IPF) ble opprettet i 1971, ble det f\xc3\xb8rste offisielle VM i styrkel\xc3\xb8ft arrangert i 1973 i Harrisburg. F\xc3\xb8rste norske deltakelse var i 1975 i Birmingham. Den f\xc3\xb8rste norske VM-medaljen kom f\xc3\xb8rst i 1985, da Kjell Johansen vant s\xc3\xb8lvmedalje i klasse -82,5 kg. F\xc3\xb8rste norske verdensmester ble Sturla Davidsen, som vant VM-gull i 1997 i Praha i klasse -125 kg. Senere norske verdensmestere er Andreas Hjelmtveit (2006), Kjell Egil Bakkelund (2013) og Carl Yngvar Christensen (2014). Norge har per 1. september 2016 vunnet tilsammen 22 medaljer i styrkel\xc3\xb8ft-VM, herav fire gull, fem s\xc3\xb8lv og 13 bronse._NEWLINE_Det f\xc3\xb8rste EM i styrkel\xc3\xb8ft ble arrangert i 1978 i Birmingham. Norge vant her en s\xc3\xb8lv- og to bronsemedaljer. Den f\xc3\xb8rste norske europamesteren ble Reidar Steen, som vant EM-gull i 1980 i Z\xc3\xbcrich i klasse -125 kg. Senere norske europamestere er Gunnar \xc3\x98stby (1984), B\xc3\xb8rge \xc3\x98vreb\xc3\xb8 (1993), Sturla Davidsen (1994 og 1997), Roy Brandtz\xc3\xa6g (1997), Erik Stiklestad (1997 og 2000), Carl Olav Christoffersen (1997), Asbj\xc3\xb8rn Randen (2007), Carl Yngvar Christensen (2012 og 2014), Kjell Egil Bakkelund (2013 og 2014) og Stian Walgermo (2015 og 2016). Norge har per 1. september 2016 vunnet tilsammen 70 medaljer i styrkel\xc3\xb8ft-EM, herav 16 gull, 25 s\xc3\xb8lv og 29 bronse.'